NaiveNeuron/SloPal huggingface dataset:
Petráš, Vladislav, poslanec NR SR (2014-10-23):
Ja by som len chcel zareagovať na kolegu Kollára, ktorý vo svojom vystúpení povedal, že DPH bolo vrátené firmám po iks rokoch, potom to upresnil, že po troch až štyroch rokoch u firiem, ktoré boli kontrolované, a bolo to bez nálezu. Boli sme spolu na poslaneckom prieskume v Košiciach a viete, že tam ste dostali informáciu, že priemerná doba vrátenia DPH u firiem, ktorých výsledok skončil bez nálezu, je 84 dní, čiže bolo by korektné povedať, že nie sú to roky tri až štyri, ale je to 84 dní. Samozrejme, že tá vec úročenia vratky DPH je témou na diskusiu, ktorej sa určite nebránim. Ďalej ste vo svojom vystúpení spomenuli tých 80 % DPH, no samozrejme, že keď niekto si uplatňuje do nákladov 80 % z akéhokoľvek základného prostriedku, tak je povinný si uplatniť len adekvátnu časť aj DPH. To, samozrejme, platí a myslím si, že všetci podnikatelia sú si toho vedomí, že aj keď máte odcudzený základný prostriedok alebo ho prestanete používať alebo ho predáte, tak adekvátnu časť tej nespotrebovanej DPH počas doby odpisovania musíte vrátiť daňovému úradu. Takže ak to tak niekto robí, že teda uplatňuje si 80 % do nákladov z PHM a podobných vecí a uplatnil si 100 % DPH, tak, samozrejme, že to je celé zle. A taký posledný dôvetok, nielen 40 rokov bola u nás doba odpisovania budov, ale do roku ´99 bolo 50 rokov, až do roku 2002 bolo 40 rokov a potom sa to znížilo na 30 a následne na súčasných 20 rokov. Ďakujem.
Laššáková, Jana, poslankyňa NR SR (2012-02-29):
Ďakujem pekne za slovo, vážený pán predseda. Pani ministerka, kolegyne, kolegovia, dovoľte mi, aby som v mene 31 poslancov Národnej rady predniesla návrh na opakovanie druhého čítania k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý máte ako tlač 619. Skupina poslancov Národnej rady podľa § 85 ods. 3 zákona o rokovacom poriadku v znení neskorších predpisov predkladá návrh na opakovanie druhého čítania o vládnom návrhu zákona, ktorý máme ako tlač 619. Navrhujeme predsedovi Národnej rady Slovenskej republiky, aby sa Národná rada Slovenskej republiky uzniesla, že uvedený návrh zákona prerokuje len na schôdzi Národnej rady, tak ako je to uvedené v § 85 ods. 4 písm. c) zákona o rokovacom poriadku. Tridsaťjeden podpisov mám v prílohe. Ďakujem pekne. Prosím, pán predseda, dajte o mojom návrhu hlasovať. (Potlesk.)
Žiga, Peter, podpredseda NR SR (2024-12-02):
(Zaznievanie gongu.) Vážené panie poslankyne, vážení páni poslanci, opäť vyskúšame, či sme schopní sa uznášať. Prosím, aby sme sa prezentovali. (Prezentácia.) Konštatujem, že je prítomných 67 poslancov, Národná rada teda opäť nie je uznášaniaschopná. Odkladám začiatok 25. schôdze na zajtra, teda 3. decembra 2024 o 8.30 h. Vyhlasujem teraz polhodinovú prestávku na nastavenie systému na 23. schôdzu. (Reakcie z pléna.) Pán poslanec Mikloško, nemáme otvorenú schôdzu, nemôžem vám dať slovo, lebo nie je, nie je rokovanie. Ani s procedurálnym. Viete, viete dobre, čo skúšate? (Povedané so smiechom.) (Prerušenie rokovania o 9.33 hodine.) (Po prerušení rokovania 25. schôdze NR SR a po prestávke pokračovalo rokovanie 23. schôdze NR SR.) 1
Pročko, Jozef, poslanec NR SR (2023-11-21):
Ďakujem veľmi pekne. No, videli ste tú novú politickú kultúru, hovoril som o sebe, že nie som drevožrút, že som nikdy neukradol žiadne drevo, že som nikdy, nikdy som nezobral žiadny úplatok 50 000 euro a násled... hovoril som to preto, lebo som chcel poukázať na to a ďalej som chcel hovoriť o tom, ako sa ja správam k dôchodcom a chcel som pokračovať ďalej. Vypol mi predsedajúci mikrofón a povedal, že to nie je k téme. On rozhoduje o tom, toto bolo za komunistov, toto sa dialo za tvrdej totality, kedy on rozhodoval, čo je k téme. Ešte ani nedokončil a nevypočul si, že čo chcem, ako to chcem povedať a vypol mi mikrofón. Toto je tá nová politická kultúra. Že vám, že budú nám vypínať mikrofóny. Im je nepríjemné počúvať veci, ktoré sa stali. Oni, oni to chcú spraviť. 	A toto je tá nová politická kultúra. Je to odporné, nechutné a opakujem, toto robili za komunizmu, keď vám zobrali slovo, zatvorili vás za to, že máte svoj názor. Ja som, ja som len hovoril o tom, že naozaj nikdy som nič neukradol, že som človek, ktorý som nezobral 50-tisíc alebo som nedal 
50-tisícový nikomu. Nepáči sa im to a nepáči sa im ani to, že hovoríme o tom, že naozaj oni povedali, že dajú plnohodnotný trinásty dôchodok! Oklamali ľudí! Predvolebné sľuby, predvolebné klamstvá ako inak to mám nazvať?! A smutné je, že pozrite, odhlasovali si, že budú, že budeme rokovať a nie. Pozrite sa. A úplne nechutné je, že sme tu rokovali bez toho, že by sme to mali, že by sme tu mali predsedajúceho. To sa ešte v živote nestalo. Galko, vy ste hanba, obrovská hanba! Pardon, Galko. Jak sa volá? (Potlesk. Reakcia z pléna. Prerušenie vystúpenia časomerom.)
Danko, Andrej, predseda NR SR (2016-06-14):
Ďakujem, uzatváram možnosť faktických poznámok a poprosím, reakcia pána poslanca Kollára nebude, na vystúpenie sa neprihlásil. Ďakujem. Pán poslanec Martin Beluský, pripraví sa pán poslanec Zsolt Simon.
Žiga, Peter, podpredseda NR SR (2024-09-26):
Ďalším vystupujúci v rozprave bude pán poslanec Lackovič. By som ešte uviedol veci na pravú mieru, pani poslankyňa Kolíková tu nebola, pán poslanec Stuška nemal záujem vystúpiť v rozprave, preto prišiel na rad pán poslanec Lackovič.
Zmajkovičová, Renáta, podpredsedníčka NR SR (2012-05-10):
S reakciou pán poslanec Kvasnička. Nech sa páči.
Kondrót, Maroš, poslanec NR SR (2015-03-19):
Pán predseda, teraz pristúpime k hlasovaniu o návrhoch z rozpravy. Dajte, prosím, hlasovať o návrhu pána poslanca Mojša.
Mihál, Jozef, poslanec NR SR (2013-11-27):
Ďakujem obidvom kolegom Martinom za podporný príspevok a osobitne Martinovi Poliačikovi za to dovysvetlenie, ako sa financuje školstvo. Takže nie je to také jednoduché možno, ako som si myslel, a problémy sú vlastne svojím spôsobom aj v školstve. Ale o to viac ich cítia práve klienti zariadení sociálnych služieb, pretože to je skutočne citlivá téma.
Grendel, Gábor, podpredseda NR SR (2020-07-09):
Pán poslanec Kazda.
Číž, Miroslav, podpredseda NR SR (2015-12-11):
Poslanec Petro.
Hrnčiar, Andrej, podpredseda NR SR (2017-10-11):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Róbertovi Pucimu.
Lehotský, Tomáš, poslanec NR SR (2021-10-26):
Ďakujem veľmi pekne. Pán Blaha, ak ste toľko porozumenia venovali, koľko ste venovali aj štúdiu tých videí, ktorá boli zverejnené, resp. prepisov tých rozhovorov, aj tým 265 publikáciám, tak teda škoda času, pretože počúvať, pozerať a čítať treba s porozumením. Vy ste hovorili, že polícia odpočúva lídrov opozície. Tak polícia odpočúvala, nahrávala podozrivé osoby z trestnej činnosti, z veľmi závažnej trestnej činnosti. To, že sa tam objavil Robert Kaliňák, že sa tam objavil Robert Fico, nie je chyba polície, nie je chyba Roberta Kaliňáka, Roberta Fica, že majú potrebu stretávať sa s advokátom pána Kočnera, ktorý je momentálne obvinený a už aj právoplatne odsúdený z množstva vecí a obvinený teda z ďalších vecí. Čiže ak pán Robert Fico a pán Robert Kaliňák sa potrebujú stretávať s advokátom pána Kočnera, nie je problém polície, že sa nakoniec objavia na videách, kde ich monitoruje. Druhú vec, ktorú chceme povedať, je, že veľmi často hráte na nejakú emočnú strunu s pánom Lučanským. Urobili ste to aj dneska. A ako môj kolega už povedal v jednom z tých prepisov zaznelo a teraz to budem len parafrázovať: Že na pána Lučanského je potrebné všetko zvaliť, lebo on to už ani nevyvráti, ani nepotvrdí. Ten, kto to hovoril, bol Tibor Gašpar mladší, ak sa nemýlim, syn pána Gašpara staršieho, ktorý je tiež momentálne vo väzbe, vášho nominanta. A toto považujeme za naozaj vrchol cynizmu aj vášho, aj celého SMER-u.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 144, za 79, zdržalo sa 65 poslancov. Návrh sme schválili. Pán poslanec Burian, nech sa páči, uveďte hlasovanie o návrhu účtovnej závierky Sociálnej poisťovne za rok 2017 (tlač 984).
Krajčí, Marek, poslanec NR SR (2017-12-01):
Ďakujem za slovo. Pán poslanec, ďakujem vám za kultivovaný príhovor a neviem pochopiť, samozrejme, prečo také krivé pohľady na nás. Sám som sa snažil vysvetliť vo svojej rozprave, čo o týždeň viac diskusie umožnilo a aké zásadné zmeny sa v pozmeňovákoch diali a viete, vy naozaj si neuvedomujete, čo táto možnosť s naším zdravotníctvom môže urobiť, aké bude mať dopady? Robil niekto nejaké dopadové štúdie? Eliminovali ste diskusiu aj v parlamente na minimum. Pán minister mal svoje dôvody, prečo tieto veci predtým stiahol. Je toto zodpovedné vládnutie? Hovoríte, že nebude rozkvitať šedá ekonomika? A čo ak bude ešte viac rozkvitať šedá ekonomika? Čo sa stane, keď naplno zlegalizujete priame platby u lekárov? Hovoríte, dajte nejaké nápady, však zvýšme limity, bonifikujme tých, ktorí zavedú objednávanie na čas, najmä limity na príjmoch vyšetrenia. Však to sú úplne jednoduché veci, systémové, ktoré sa dajú spraviť. Prečo to riešime takýmto spôsobom? Ja sa naozaj desím toho, čo sa bude diať potom, keď tento zákon začne platiť.
Blaha, Ľuboš, podpredseda NR SR (2024-02-23):
Pán poslanec Július Jakab.
Laššáková, Jana, podpredsedníčka NR SR (2015-09-24):
To ste si mohol aj odpustiť, pán poslanec! Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Hlina, Hraško, končím možnosť prihlásiť sa do rozpravy ústne. Nech sa páči, pán poslanec Hlina.
Verešová, Anna, poslankyňa NR SR (2017-04-06):
Nuž áno. V našom odôvodnení odvolať ministra Richtera boli aj čísla a veta, že náš minister Richter rezignoval na poctivú politiku zamestnanosti a vy zúfalo porovnávate február 2017 či, pardon, apríl 2117 s aprílom 2012 a hovoríte nie o percentách, ale že je nezamestnaných menej ako 59-tisíc. Áno, problémom Slovenska je v prvom rade obrovská dlhodobá nezamestnanosť. Totižto, keby ten náš pán minister Richter bol slepý a hluchý a keby tam dokonca na tom svojom mieste ani nesedel, tak aj u nás by klesala nezamestnanosť, pretože klesá v celej Európe. Ale my máme obrovskú dlhodobú nezamestnanosť. Vysoký podiel dlhodobej nezamestnanosti Slovensko zaraďuje medzi najviac postihnuté štáty Európskej únie, a k tomu ak pripočítame nedostatočne zmapovanú situáciu v uzavretých rómskych komunitách, nezamestnanosť, tá dlhodobá, môže byť ešte vážnejším problémom, ako ukazujú oficiálne merania. Dokonca sa hovorí až o výške ďalších zhruba 100-tisíc ľudí. A o tých mladých ľuďoch do tých 25 rokov alebo 29 rokov, nehľaďte do čísiel, nehľaďte do všelijakých papierov, choďte za ľuďmi, ktorí pracujú s mladými nezamestnanými. Predstavte si, že každý siedmy nezamestnaný je mladý človek do 25 rokov, nehovorím do 29 rokov, do 25 rokov. Samozrejme, vyšší podiel, už potom vyšší pomer je pri do 29. Stále je to škandálom, hovoria to tí, organizácie a ľudia, ktorí s mladými nezamestnanými pracujú v teréne.
Matovič, Igor, poslanec NR SR (2010-11-03):
Pán poslanec Burian, považujem vás osobne za – tak by som povedal – ekonomickú špičku v rámci SMER-u. Na druhej strane som doslova zhrozený z toho, že vlastne ekonomická špička SMER-u si není schopná možno pochopiť jednu vetu v návrhu zákona. Ako tým, čo ste tu povedali, že ak by sme pristúpili vlastne na nejaké skresávanie platu poslanca o výšku deficitu alebo dvojnásobok deficitu, že vlastne postupne by hrozilo zníženie platu poslanca na nulu, jednoducho z toho je evidentné, že vy ste vôbec ani len nepochopili vlastne, o čom ten návrh zákona je, a tým pádom nechápem ako, čo kritizujete. A na druhej strane aspoň vlastne chápem, prečo ten stav verejných financií je na Slovensku taký, aký je, keď vlastne predseda výboru pre financie, rozpočet a menu, či jak sa to v predošlom volebnom období nazývalo, ste boli vy. Ale naozaj chcel by som vás poprosiť, v tomto prípade, myslím, že ste si naozaj pomýlili publikum. Takúto hrubú demagógiu a lož používajte na svojich voličov, ako to zvyknete robiť, ale my sme trošičku chápavejší.
Mičovský, Ján, poslanec NR SR (2015-02-18):
Ďakujem pekne, vážená pani podpredsedníčka. Vážený pán podpredseda, ja som sa snažil úporne počúvať teda tú časť, v ktorej zareagujete na to, čo som povedal, ale priznám sa, že nenašiel som tam ani jednu vetu, ani jeden výraz, ktorý by to spájal. No vy ste odpovedali na niekoho, na niekoho iného. Ale dobre, no však, ale ja ozaj si myslím, že vy ste sčítaný človek, ktorý má prehľad, a škoda, že práve vy ste nezachytili to, čo som chcel povedať, a odpovedali ste niekomu inému. Ja som nespochybňoval ani právo pána Pavlisa žalovať, ani to, čo sa dialo na iných stranách, ja, ja viem, že tu sú vody temné nielen na vašej terajšej, že si máte čo navzájom vyčítať. Ja som chcel poukázať na to, nie politicky ani trestnoprávne, ani hmotnoprávne, ale ľudsky, že pán Pavlis nemal toho 16. decembra 2002 podpísať čestné prehlásenie, lebo ten podpis bol rýdzo nečestný. A na toto ste mi neodpovedali, ale ani sa asi na to nedá, to sa dá len vyhodnotiť buď tým, že budeme robiť na seba krik, dokonca, že niektorí ministri nás tu budú pomaly biť, alebo tým, že by ste vyhodnotili túto vec v prospech tejto krajiny, ktorú, myslím, pán Číž, máme možno obidvaja celkom radi, a pán Pavlis ak by to takto urobil na vaše odporúčanie, by dnes večer už nebol ministrom. Ďakujem.
Grendel, Gábor, podpredseda NR SR (2023-03-17):
Chcel som povedať, že na pani poslankyňu, ktorá vystúpila s faktickou, aj tak nemôžte reagovať, ale až na budúce. S reakciou na faktickú poznámku pán poslanec Habánik.
J. Golian, poslanec: (2010-02-10):
Predseda Národnej rady Slovenskej republiky rozhodnutím č. 1495 z 18. januára 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Navrhovateľ zákona odôvodnil predložený legislatívny návrh. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby ho prerokovali výbory, ktorým bol návrh zákona pridelený, v termíne do 30 dní a gestorský výbor v termíne do 31 dní odo dňa pridelenia. Pán predsedajúci, ďakujem. Skončil som svoju spravodajskú informáciu a, prosím, otvorte rozpravu k návrhu zákona.
Jurinová, Erika, podpredsedníčka NR SR (2013-10-25):
Ďakujem. Pán poslanec, na vaše vystúpenie sú dve faktické poznámky. Pán poslanec Huba, nech sa páči.
Jurinová, Erika, podpredsedníčka NR SR (2015-09-16):
Nech sa páči, pán poslanec Mikloško.
Nehézová, Jana, poslankyňa NR SR (2019-02-06):
V súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1286. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ak spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1354 zo 14. januára 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Otvorte, prosím, všeobecnú rozpravu.
Danko, Andrej, podpredseda NR SR (2024-04-30):
Poslanec Vančo. Pripraví sa poslanec Dostál.
Hrnčiar, Andrej, podpredseda NR SR (2017-12-13):
Ďalším vystupujúcim v rozprave je pán poslane Heger, ale dovoľte mi, aby som na balkóne Národnej rady privítal žiakov zo Základnej školy Zakamenné. (Potlesk.)
Klus, Martin, podpredseda NR SR (2019-10-25):
Ďakujem. Prerušujem rokovanie o tomto bode programu. Spravodajcu sa nemusím pýtať, kedy sa bude hlasovať, lebo hlasovanie máme jednotne na pondelok o jedenástej. Poďme ďalej. Máme pred sebou posledný bod. Pristúpime k druhému čítaniu o návrhu poslanca Petra Pamulu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov. Návrh zákona je pod tlačou 1645. Spoločná správa výborov má tlač 1645a. Dávam slovo poslancovi Petrovi Pamulovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 1645.)
Paška, Pavol, predseda NR SR (2014-06-06):
Ďakujem, pán poslanec. Spravodajcom je pán poslanec Přidal.
Mezenská, Helena, poslankyňa NR SR (2015-06-30):
Ja vás chcem, pani podpredsedníčka, len upozorniť na to, aby to nevyznelo naozaj tak, že som teraz proti tomu, aby sa pripravil a predniesol pozmeňujúci návrh k zákonu, ale my sme tento pozmeňujúci návrh nemali distribuovaný na to, aby sme sa vedeli s ním oboznámiť. A teraz vlastne sa bude o zákone hlasovať, o tomto pozmeňujúcom návrhu.... (Prerušenie vystúpenia predsedajúcou.)
Blanár, Juraj, podpredseda NR SR (2023-06-27):
Pani poslankyňa Pleštinská s faktickou.
Vetrák, Milan, poslanec NR SR (2020-04-02):
Ďakujem za slovo. V rozprave v rámci toho posledného príspevku bolo spomenuté, že, pani poslankyni Pleštinskej, že teda bol spracovaný nejaký pozmeňujúci návrh, ktorý bol predložený na ústavnoprávnom výbore. Áno, snažili sme sa už včera nejakým spôsobom prispieť do diskusie. Dnes sme mali možnosť ten pozmeňujúci návrh aj prediskutovať na ústavnoprávnom výbore a myslím si, že je to dobrý základ do tej ďalšej diskusie, na ktorú sa vytvoril priestor s tým, že ja som aj dnes počul v rámci rozpravy ešte ďalšie podnety, ktoré sú hodné na zapracovanie do toho pozmeňujúceho návrhu, ktorý ten dobrý základ vytvára, či už to bol pán poslanec Gyimesi, alebo aj poslanci opozície Ferenčák, alebo pani Vaľová a ďalší. A rád by som vyzval teda aj poslancov, ktorí tu hovoria o jednoduchých a dokonalých riešeniach, aby tiež prispeli, ak majú záujem, nikto im v tom nebráni.
Šeliga, Juraj, podpredseda NR SR (2021-02-03):
Ďakujem pekne. Len sa chcem spýtať, preto aby som aj ja mal informáciu, pán poslanec Takáč, vy ste dávali procedurálny návrh na stiahnutie v rozprave... (Reakcia z pléna.) Aha, rozumiem, že to bolo iba v tejto forme. Dobre. Pán minister, nech sa páči, máte slovo.
Bugár, Béla, podpredseda NR SR (2018-05-25):
Nech sa páči prezentujme sa a hlasujme o zákone ako o celku. (Hlasovanie.) Prítomných 123 poslancov, za 95, proti 1, zdržalo sa 23 poslancov, 4 nehlasovali. Konštatujem, že návrh zákona, vládneho zákona sme schválili. Teraz prosím pani poslankyňu Blahovú, aby uviedla hlasovanie v prvom čítaní o návrhu poslancov Osuského, Dubačovej a Dostála na vydanie zákona, ktorým sa dopĺňa zákon č. 125/1996 Z. z. o nemorálnosti a protiprávnosti komunistického systému (tlač 957). (Hlasovanie o návrhu poslancov Národnej rady Slovenskej republiky Petra Osuského, Viery Dubačovej a Ondreja Dostála na vydanie zákona, ktorým sa dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a o doplnení niektorých zákonov , tlač 957.)
Valocký, Jozef, poslanec NR SR (2012-06-20):
Áno, pán predseda, dajte hlasovať o návrhu zákona ako o celku s prijatými pozmeňovacími návrhmi. Gestorský výbor odporúča schváliť.
L. Miklós, minister životného prostredia SR: (2002-02-15):
Len pre vašu informáciu by som chcel uviesť niekoľko čísiel. Obchod so živočíchmi napríklad zahrnuje každý rok asi, teda sa obchoduje približne asi s 30-tisíc kusmi primátov, samozrejme, vo svete, nie na Slovensku. Iné vysoké číslo 9 až 10-miliónov vstavalčovitých rastlín sa objavuje na čiernom trhu, viac ako 500-miliónov tropických rýb, jeden taký špeciálny údaj, iba z Turecka sa ročne vyvezie viac ako 45-miliónov cibuliek snežienok a tak ďalej a tak ďalej. Samozrejme tieto chránené druhy živočíchov a rastlín, respektíve výrobky z nich majú aj patričnú cenu na čiernom trhu, a preto je absolútne nevyhnutné tento stav usporiadať a regulovať. Chcel by som ale povedať, že, samozrejme, tento zákon sa zameriava, je, aj keď sa nazýva, že je to o obchode, ale sa zameriava predovšetkým na ochranu prírody a celá regulácia je zameraná na to, aby sa nekontrolovateľne chránené druhy živočíchov a rastlín z voľnej prírody neodoberali. Ja si myslím, že tí, ktorí dodržujú aj v súčasnosti existujúce predpisy, nebudú mať žiadne problémy s týmto novým zákonom. Tí, ktorí prípadne mali určité úmysly uniknúť z regulácie, tak, samozrejme, že títo budú mať s týmto problémy. Túto vetu som uviedol preto, lebo chcem podčiarknuť, že tento zákon sme pustili na veľmi široké verejné prerokúvanie, na verejnú diskusiu, kde sme oslovili aj mimovládne organizácie, aj také organizácie, ktoré vznikli účelovo pre tento zákon a, samozrejme, tieto organizácie mali najrôznejšie prístupy k tomuto zákonu. Časť organizácií podporujem, mimoriadne vehementne dokonca žiadala sprísnenie určitých ustanovení iná časť mimovládnych organizácií práve naopak. Nakoniec po dlhých diskusiách sme dospeli k tomuto návrhu zákona a pri prerokúvaniach po prvom čítaní vo výboroch Národnej rady sme dospeli k určitému kompromisu, tak predpokladám, že s tými pozmeňujúcimi návrhmi, ktoré sú uvedené v spoločnej správe, budete môcť všetci súhlasiť. Pán predseda, skončil som.
Hrušovský, Pavol, poslanec NR SR (2013-01-29):
Ďakujem pekne, pani podpredsedníčka. Kolegyne poslankyne, kolegovia poslanci, dovoľte mi, aby som vás informoval z poverenia výboru pre ľudské práva a národnostné menšiny o rokovaní výboru k prerokovávanému bodu programu návrh na voľbu predsedu Správnej rady Ústavu pamäti národa. Národná rada na svojej 11. schôdzi v novembri ani v opakovanej voľbe nezvolila z vtedy dvoch navrhnutých kandidátov na predsedu Správnej rady Ústavu pamäti národa ani jedného, preto pán predseda Národnej rady spolu s predsedom výboru pre ľudského práva vyhlásil novú voľbu a stanovil termín, aby do 15. januára poslanci, respektíve poslaneckého kluby, navrhli svojich kandidátov. Aj sa tak stalo. K termínu rokovania výboru do 22. januára boli podané dva návrhy, tak ako spomenula pani podpredsedníčka, poslanecké kluby KDH, SDKÚ, MOST – HÍD, SaS a OĽaNO navrhli spoločného kandidáta Františka Miklošku. A poslanecký klub za stranu SMER navrhol pána Juraja Kalinu. Výbor návrhy prerokoval a konštatoval, že obidvaja navrhnutí kandidáti spĺňajú zákonom predpísané podmienky na voľbu za predsedu Správnej rady Ústavu pamäti národa. Chcem informovať a potvrdiť to, čo pani podpredsedníčka pri uvádzaní bodu programu uviedla, že navrhovateľka pani podpredsedníčka Národnej rady Laššáková v zmysle § 5, pardon, čl. 5 volebného poriadku vzala späť návrh na voľbu pána Mgr. Juraja Kalinu. A jediným kandidátom v tejto chvíli na predsedu Správnej rady Ústavu pamäti národa zostáva kandidát František Mikloško. Chcem informovať ešte z hľadiska ďalšieho procesného postupu pri voľbe, že ak v prvom kole voľby nebude zvolený navrhnutý kandidát, opakovaná voľba sa nekoná. Takto sme prijali návrh volebného poriadku pri voľbe funkcionárov, ak je kandidát len jeden. V tom prípade, ak nebude zvolený, zostane miesto predsedu ústavu, správnej rady neobsadené, a postup budeme musieť zopakovať. Pani podpredsedníčka, skončil som a chcel by som aj vzhľadom na túto skutočnosť poprosiť poslancov, aby podporili návrh kandidáta Františka Mikloška. Ďakujem.
Hrnčiar, Andrej, podpredseda NR SR (2016-04-20):
Ďakujem pánovi poslancovi Mihálovi, končím možnosť nahlásiť sa s faktickými poznámkami. S faktickými poznámkami sa prihlásilo osem poslancov. Nech sa páči, pán poslanec Baránik.
Podmanický, Ján, poslanec NR SR (2014-09-10):
Ďakujem za slovo, vážený pán predseda. Dajte, pán predseda, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kamenický, Ladislav, poslanec NR SR (2020-11-03):
Ďakujem pekne. Vážení kolegovia, mali sme tu historické okienko a prekáračky, kto toho vie viac z histórie. Ja chcem povedať jednu vec. My sa tu bavíme momentálne o tom, že či si budeme teda pripomínať odsúdenie Mníchovskej zrady ako najväčšej zrady, ktorá sa spáchala na československom národe. Musíme sa rozhodnúť, či teda to podporíme alebo to nepodporíme, to je jedna vec. A čo sa toho, tej migrácie týka, no tak uvidíme, keď sme takí zvrchovaní a táto vláda tak strašne bojuje za slovenské záujmy. Čo urobí Igor Matovič, keď pôjde do Bruselu a bude, bude súhlasiť alebo nesúhlasiť s migračným paktom? To som veľmi zvedavý, ako sa k tomuto postaví a potom mu nastavíme zrkadlo. Ďakujem pekne.
Ježík, Jozef, poslanec NR SR (2018-10-24):
Ďakujem. Ďalej hlasujme o prvom pozmeňujúcom návrhu pána poslanca Madeja, ktorý obsahuje 3 body, a hlasujeme spoločne o všetkých troch. Označené bolo č. 2.
Bugár, Béla, podpredseda NR SR (2016-09-06):
Teraz otváram možnosť sa prihlásiť ústne do rozpravy. Pýtam sa, či sa hlási niekto. Pán poslanec Beblavý, Jurzyca. Končím možnosť sa prihlásiť do rozpravy. Takže dvaja páni poslanci. Pán poslanec Beblavý, máte slovo.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 133 poslancov, za 118, proti 5, zdržalo sa 10. Konštatujem, že tento návrh sme schválili.
V. Veteška, podpredseda NR SR: (2006-03-15):
P. Keszegh, poslanec: Vážený pán predsedajúci, vážení páni poslanci, vážené panie poslankyne, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení neskorších predpisov (tlač 1533), ako spravodajca Výboru Národnej rady pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Podpredseda Národnej rady, poverený výkonom právomoci predsedu Národnej rady, posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, preto ho odporúčam prerokovať v druhom čítaní. Pán predsedajúci, skončil som, otvorte rozpravu.
Laššáková, Jana, podpredsedníčka NR SR (2014-06-24):
Prosím o zloženie sľubu pani poslankyňu Editu Pfundtner.
Laurenčík, Milan, podpredseda NR SR (2022-02-02):
Ďakujem. Na vaše vystúpenie neboli faktické poznámky. Teraz v rozprave vystúpi pán poslanec Richard Takáč, nech sa páči.
Mihalik, Marcel, poslanec NR SR (2023-06-22):
Ďakujem za slovo. Vážený pán predseda, vážené pani poslankyne, vážení poslanci. Spoločná správa obsahuje 11 pozmeňujúcich návrhov. V rozprave vystúpili 4 poslanci a bolo podaných 7 pozmeňujúcich návrhov. Keďže boli dnes v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Šipoš, Michal, poslanec NR SR (2022-11-11):
Ďakujem veľmi pekne za slovo. Ďakujem veľmi pekne, Marek, za tvoje vystúpenie, ktoré bolo konštruktívne, pravdivé a mám pocit, že niekto sa tu už aj dovyvíjal. Chvalabohu, že ty sa ešte ďalej posúvaš. Niektorí poslanci, mám pocit, že tu zaspali na tejto schôdzi a zase musím len povedať, že na to, ja som čakal, že tu bude nejaká vážna diskusia, že tu budú dobré, silné argumenty, ale pán Blaha tu nám vyčítal, že tu je málo poslancov. Teraz sa pozerám, že smeráci sú tam dokopy, ste tu ôsmi a pán Blanár je deviaty, on tu musí byť. Ja neviem, či toto akože je ten cieľ váš, že vy ste tu akože seriózne chceli sa dneska baviť o zdravotníctve. A na jednej strane vykrikujete, haníte koaličných poslancov z OĽANO, že tu nie sú, a na druhej strane tuná pár pozbierancov, prepáčte, ale sedíte tu a ani celý klub neviete dať dokopy, aby ste tu sedeli a vážne diskutovali. Čiže ten prístup je veľmi slabý z vašej strany, ale ešte raz opakujem, 232 mil. dávame do zdravotníctva napriek ťažkým časom na platy nielen lekárom, ale aj iným zdravotníkom, 25 zdravotníckych povolaní, plán obnovy, staviame nové nemocnice a konečne už to musíme po tých vašich vládach nejakým spôsobom napraviť. Škoda, že sme v ťažkej situácii, škoda, že je kríza, energetická kríza, mali sme covid, je tu vojna, ale verte tomu, že my urobíme všetko pre to, aby sme tým ľuďom pomohli a ten stav, ktorý ste nám tu zanechali, zvrátime, naštartujeme a konečne sa posunieme tam, kde by slovenské zdravotníctvo malo patriť. Ďakujem pekne.
B. Bugár, podpredseda NR SR: (2006-04-19):
(Hlasovanie.) Prítomných 123, za 81, proti 2, zdržalo sa 35 poslancov, 5 nehlasovali. Konštatujem, že návrh zákona sme schválili. Panie poslankyne, páni poslanci, predtým ako pristúpime k rokovaniu o nasledujúcich troch bodoch programu, navrhujem, aby sme tajné hlasovanie o voľbe kandidáta na vymenovanie za sudcu Ústavného súdu, členov rady Slovenskej televízie a člena Správnej rady Ústavu pamäti národa po ich odôvodnení a rozprave vykonali naraz na osobitných hlasovacích lístkoch. Pýtam sa, či je s tým všeobecný súhlas. (Hlasy v sále.) Áno, je. Ďakujem. Pán poslanec Hort, procedurálny návrh. Ešte predtým čo podáte procedurálny návrh, aby ste, páni poslanci, potom, keď pristúpime k tajnému hlasovaniu, počkali, až kým dokončia jednotliví spravodajcovia, lebo budeme musieť hlasovať najprv o jednom uznesení, ktoré musíme schváliť, lebo obsahuje podmienky, ešte pred tajnou voľbou. Pán poslanec Hort.
Bugár, Béla, podpredseda NR SR (2018-11-28):
Pani poslankyňa Zimenová.
M. Rehák, poslanec: (2003-12-16):
Z. Martináková, podpredsedníčka NR SR: Prosím, dámy a páni, hlasujeme o návrhu uznesenia aj s prijatou zmenou. (Hlasy z pléna.) Ja som rozbehla hlasovanie, nemôžem zastaviť hlasovanie, je mi to ľúto. (Hlasovanie.) Prítomných 123 poslancov, za návrh 46, proti 8, zdržalo sa 62 poslancov, nehlasovalo 7. Konštatujem, že sme neschválili návrh uznesenia Národnej rady k návrhu na použitie majetku Fondu národného majetku v roku 2004 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov. Prosím pána poslanca Biroša, aby uviedol ďalšie hlasovanie, o návrhu uznesenia k návrhu poistného rozpočtu Všeobecnej zdravotnej poisťovne na rok 2004 , ktorý máte ako tlač 440. (Ruch v sále.) Zároveň by som vás chcela, dámy a páni, poprosiť o väčší pokoj v rokovacej sále, ukazuje sa, že môžu vzniknúť problémy pri hlasovaní, ktoré naozaj môžu vyplývať aj z toho, že je tu príliš veľký hluk. Nech sa páči, pán poslanec Biroš. P. Biroš, poslanec: Vážená pani predsedajúca, kolegyne, kolegovia, predkladám uznesenie Národnej rady Slovenskej republiky, v ktorom Národná rada A. konštatuje, že návrh poistného rozpočtu Všeobecnej zdravotnej poisťovne na rok 2004 bol predložený v súlade s § 49 zákona č. 273/1994 Z. z. o zdravotnom poistení, financovaní zdravotného poistenia,  o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov, B. schvaľuje poistný rozpočet Všeobecnej zdravotnej poisťovne na rok 2004 s tým, že predpokladaná tvorba fondov celkom a použitie fondov sú rozpočtované takto: tvorba fondov celkom 44,003 133 mld., použitie prostriedkov fondov vo výške, teda výdavky 44,003 133 mld., v tom a) základný fond 41,218 836 mld., rezervný fond 207,839 mil. účelový fond 765,73 mil. Sk a správny fond 1,810 728 mld. korún. Prosím, pani predsedajúca, dajte hlasovať. Z. Martináková, podpredsedníčka NR SR: Prosím, panie poslankyne, páni poslanci, prezentujme sa a hlasujeme o tomto návrhu uznesenia. (Hlasovanie.) Prítomných 133 poslancov, za návrh hlasovalo 76, proti 30, zdržalo sa 27. Konštatujem, že sme prijali návrh uznesenia Národnej rady, ktorým sme schválili návrh poistného rozpočtu Všeobecnej zdravotnej poisťovne na rok 2004. Prosím spoločného spravodajcu pána poslanca Viliama Novotného, aby uviedol hlasovanie o návrhu uznesenia k návrhu poistného rozpočtu Spoločnej zdravotnej poisťovne na rok 2004 (tlač 424).
Pellegrini, Peter, predseda NR SR (2015-05-20):
Ďakujem pekne. Na vaše vystúpenie evidujem dve faktické poznámky. Končím možnosť prihlásiť sa. Ako prvý pán poslanec Simon.
Grendel, Gábor, podpredseda NR SR (2021-05-14):
Pán poslanec Miloš Svrček ako posledný s faktickou poznámkou na vystúpenie pána Kočiša.
J. Laššáková, poslankyňa: (2010-02-10):
Ústavnoprávny výbor Národnej rady Slovenskej republiky ma uznesením z 26. januára tohto roku určil za spravodajkyňu k návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 513/1991 Zb. Obchodný zákonník. A máte ho ako tlač 1461. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. V dôvodovej správe sa uvádza, že navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. Nebude mať priamy dopad na verejné rozpočty. Neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, v práve Európskej únie, v judikatúre Súdneho dvora Európskych spoločenstiev ani v judikatúre Súdu prvého stupňa. Osobitná časť dôvodovej správy obsahuje odôvodnenie ustanovení navrhovaného zákona. Pán predkladateľ ich odôvodnil vo svojom vystúpení. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutiami predsedu Národnej rady z 8. januára tohto roku č. 1494 a č. 1516 z 27. januára tohto roku a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre hospodársku politiku. Za gestorský výbor odporúčam Ústavnoprávny výbor Národnej rady Slovenskej republiky. A navrhujem, aby predmetný návrh zákona prerokovali v druhom čítaní výbory do 30 dní a gestorský výbor do 31 odo dňa jeho pridelenia. Prosím, pán podpredseda, otvorte rozpravu.
Hrnčiar, Andrej, podpredseda NR SR (2017-10-13):
Pán poslanec Grendel.
P. Paška, predseda NR SR: (2006-10-18):
návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi mexickými o zamedzení dvojitého zdanenia a zabránení daňovému úniku v odbore daní z príjmov . Návrh vlády je tlač č. 60 a spoločnú správu výborov máte pod č. 60a. Poprosím ministra financií pána Jána Počiatka, aby odôvodnil návrh ministerstva financií.
Paška Pavol, predseda NR SR (2014-10-22):
(Hlasovanie.) 136 prítomných, 78 za, 58 sa zdržalo. Body sme schválili.
Rošková, Ľubica, poslankyňa NR SR (2015-05-13):
Ďakujem veľmi pekne. Ja len chcem skonštatovať vzhľadom na prebiehajúcu diskusiu a ostrú diskusiu, výmenu názorov, ktoré boli jednak na výbore a jednak, myslím si, pokračovali, aj tu vystúpili siedmi poslanci, z ktorých každý sa dotýkal nejakých tém, ale všetky súviseli s nejakými reštitúciami a s niečím, čo ten zákon vraj skrýva, pričom vraj otvára široké možnosti na ďalšie možné privatizácie a obchádzanie zákona, tak preto navrhujem, aby sme o tomto návrhu zákona hlasovali zajtra o 11.00 hodine, aby sme vyvrátili všetky tie podozrenia. Ďakujem pekne.
Goga, Ľudovít, poslanec NR SR (2018-12-04):
Pristúpime k hlasovaniu o návrhoch uvedených v spoločnej správe. Gestorský výbor odporúča o návrhoch uvedených pod bodmi 1 až 12 hlasovať spoločne, s odporúčaním ich schváliť. V rozprave bol podaný návrh na samostatné hlasovanie bodov 2, 3 a 11 zo spoločnej správy z dôvodu, že bol podaný k nim iný návrh. Preto, pán predsedajúci, dajte hlasovať o návrhoch pod bodmi 1, 4 až 10 a 12 zo spoločnej správy s odporúčaním gestorského výboru ich schváliť.
Bugár, Béla, podpredseda NR SR (2018-12-04):
Nech sa páči, prezentujme sa a hlasujme. (Hlasovanie.) Prítomných 144, za 87, zdržalo sa 56, 1 nehlasoval. Konštatujem, že tieto návrhy sme schválili. Ďakujem a za tým potlesk, ten ma zobudil. (Povedané so smiechom.) Nech sa páči.
Kaník, Ľudovít, poslanec NR SR (2012-10-23):
Dáte mi čas potom nadstavený? Potom poprosím o nadstavenie času, ale už sa nebudem venovať pánu Blahovi. Len poviem, že vy sa strašne radi staviate všeobecne do polohy, že ste sociálni. Ale nie ste sociálni, pretože všetky tieto opatrenia sú nesociálne! Vy ste len socialistickí, a to je veľký rozdiel. Je to presne tak, ako povedal pán poslanec Frešo. Vy, v rámci vašej sociálnosti tu naozaj zostaneme len pri tom, že udržať ľudí na nízkej cene práce, pretože nič iné táto krajina nebude vedieť ponúknuť. A to je veľmi úbohé, smutné a strašné. Pán Jarjabek, ktorý pôsobil najprv ako poslanec HZDS, tak aby nás tu nepoučoval stále o tom, čo tu bolo, čo stálo na začiatku krízy, keď HZDS predalo všetky strategické podniky a podpísalo sa pod tým všetkým, tak ja vám poviem, ktorý rezort. Keď som ja pôsobil na jednom z tých rezortov, tak začínal som s 18 % nezamestnanosťou a doviedli sme ju až pod 10 percent. Zaviedli sme druhý pilier, ktorý dal ľuďom, všetkým na Slovensku, do ich osobného vlastníctva viac než 5 mld. eur do dnešného... (Prerušenie vystúpenia časomerom.)
Suja, Miroslav, poslanec NR SR (2021-06-25):
Ďakujem za slovo, pán predsedajúci. Vážení kolegovia, kolegyne, či už z opozície alebo tí siedmi z koalície, ktorí ste tu, či šiesti? No šiesti. Je smutné, že pri takomto zákone, kde sa inokedy všetci predbiehame, čo sa týka ochrany zvierat, každý z vás mal tlačovky, vyjadrenia na Facebooku, je tu za koalíciu asi šesť poslancov. Aspoň vidíme, ako nám poslancom ide o to, že prezentovať sa čo najlepšie, ale keď sa týka svojho voľného času a má sem konkrétne nejaký skutok prísť, tak už vás tu neni ani noha. Takže ma to mrzí. Mrzí ma aj to, že tu nevidím pani poslankyňu Kozelovú, ktorá má niekoľko psov doma a tak vehementne bojuje za psov. Mrzí ma, že tu nevidím pána Lehotského a Hattasa, ktorí tu majú v kuse plno rečí, a len keď sa jedná o feťákov a narkomanov, ale keď sa týka práva ľudí a zvierat, tak už ich to dajako nezaujíma a v podstate z klubu Kiskovho tu nevidím asi nikoho. To je tiež pekná ukážka, ale aspoň zo SaS-ky tu sedíte aspoň dvaja, no. Výborne, alebo traja, ak rátam aj predsedajúceho. Takže, aby som prešiel k veci. Vážení kolegovia, kolegyne, ako ste počuli, cieľom predkladaného zákona je, aby sme zabránili týraniu a, dá sa povedať, neľudských podmienok, ktoré musia trpieť tieto psy v osadách. Ja si myslím, že tento zákon nebude bezzubý a rozviaže ruky polícii, ktorá bude môcť konať a ak nám ide o to, aby sa prestali týrať tieto zvieratá v osadách, čo všetci vieme, že sa týrajú, tak by sme mali naprieč politickým spektrom zahlasovať zaň všetci a nevyhovárať sa na nejaké koaličné zmluvy, keď vám to vyhovuje. Dúfam, že sa neznížite až k tomuto. Viete, nikomu z nás nemôže byť ľahostajné to, čo sa deje s týmito psíkmi v osadách. Týranie, zabíjanie, ich dlhé trápenie, kým ich zabijú, a veľakrát len kvôli tomu, že keď pes sa týra pred smrťou, tak lepšie chutí, lepšie chutí. Kolegovia, kolegyne, veľakrát sa týrajú tie zvieratá, lebo predtým ako ich zjedia, že keď ich týrajú, tak že lepšie chutí, uvoľní sa nejaký enzým, alebo čo, nie som odborník, a že tá chuť psovská sa potlačí. Ale to v dnešnej dobe, v 21. storočí, v demokratickom štáte sa toto nemôže diať, kolegovia. To v žiadnom prípade. Mnohokrát sa týrajú tie zvieratá len pre potešenie. Ja neviem, čo potom vyrastie z týchto detí, lebo väčšinou sa vyhovárajú títo osadníci na tie deti. Čo vyrastie z tých detí, keď ako maloletí dokážu utýrať, zabiť, zapáliť bezbranné zviera, čo budú robiť, keď budú mať väčšiu fyzickú silu? Z týchto ľudí sa mnohokrát stanú aj vrahovia. Ľudia, ktorí ťažko ubližujú na zdraví iným. Ak chceme zlepšiť aj vývoj týchto detí, tak by sme mali tento zákon prijať, lebo nie je mysliteľné vidieť reportáže, televízne, verejnoprávnych televízií, kolegovia, kolegyne, verejnoprávnych televízií, ktoré musia byť brutálne upravené, aby vôbec mohli byť odvysielané v televízii, lebo inak by sa to nedalo ani po polnoci. Viete, vidíme, čo sa tam deje, tak nemôžme pred tým zatvárať oči. A preto vás vyzývam, vážení kolegovia a kolegyne, zahoďme stranícke tričká a podporme dobrý zákon, zákon, ktorý ak bude minister Mikulec chcieť a dá pokyn policajtom, im umožní, aby tomuto zabránili. Ďakujem.
Viskupič, Marián, poslanec NR SR (2023-03-22):
Ďakujem pekne. Teraz budeme hlasovať o podanom pozmeňujúcom návrhu pána poslanca Petra Kremského, a je to zvýšenie sadzby solidárneho príspevku na 90 %.
Blanár, Juraj, podpredseda NR SR (2020-12-10):
Ďakujem, pán minister. Pán poslanec chce položiť doplňujúcu otázku? Udeľujem mu slovo? Musíte si stlačiť, pán poslanec, a hneď vás zapnem.
M. Číž, podpredseda NR SR: (2009-10-28):
Takže, vážené kolegyne, kolegovia, podľa schváleného programu nasledujú tri vládne návrhy zákonov, ktoré bude z poverenia vlády Slovenskej republiky v druhom čítaní odôvodňovať podpredsedníčka vlády a ministerka spravodlivosti pani Viera Petríková. Najskôr z týchto troch bodov pristúpime k vládnemu návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení niektorých zákonov . Tento vládny návrh zákona je uverejnený ako tlač 1138 a spoločná správa výborov má označenie č. 1138a. Takže vás teraz poprosím, vážená pani podpredsedníčka vlády, aby ste tento vládny návrh zákona odôvodnili. Máte slovo.
P. Paška, predseda, NR SR: (2010-01-20):
Budeme teraz hlasovať, dámy a páni, o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , je to tlač 1443. Pán predseda výboru Jozef Burian uvedie hlasovanie.
Sulík, Richard, predseda NR SR (2011-03-29):
Pán poslanec Burian.
Paška, Pavol, predseda NR SR (2012-10-24):
Oceňujem, pán Hlina, váš konštruktívny prístup. Chcem ešte požiadať členov pracovnej skupiny tak, ako sme sa dohodli, aby sa stretli s pánom predsedom výboru Beblavým a bývalými predsedami pani podpredsedníčkou Zmajkovičovou a s pánom bývalým predsedom, pánom poslancom Gálom, aby sa začali baviť a pripravovať novelu zákona a tak isto aj formu majetkových priznaní. Takže poprosím pracovnú skupinu, keby sa mohla stretnúť. O 11.30 hod.? Vyhovuje to? O 11.30 hod., dobre? V trakte, tam ako sa stretávame. Dobre? Ďakujem. Takže krátka prestávka. Budeme pokračovať. (Krátka prestávka.) (Po prestávke.)
Žitňanská, Lucia, podpredsedníčka vlády a ministerka spravodlivosti SR (2016-09-07):
Ďakujem pekne, pán predsedajúci. Vážené panie poslankyne, vážení páni poslanci, na rokovanie Národnej rady predkladám návrh zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti ministerstva zahraničných vecí. Návrh zákona je vypracovaný v nadväznosti na už schválenú a účinnú novelu kompetenčného zákona. V zmysle § 40ab ods. 1 zákona č. 575/2001 Z. z. o organizácii činnosti vlády a o organizácii ústrednej štátnej správy prejde s účinnosťou od 1. decembra 2016 pôsobnosť poskytovať dotácie v oblasti ľudských práv za účelom presadzovania podpory a ochrany ľudských práv a slobôd, ako aj za účelom predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie z Ministerstva zahraničných vecí a európskych záležitostí Slovenskej republiky na Ministerstvo spravodlivosti Slovenskej republiky. Týmto sa kompletizuje presun agendy ľudských práv do výlučnej právomoci ministerstva spravodlivosti. Na tento účel predložený návrh zákona upravuje rozsah, účel, spôsob a podmienky poskytovania dotácií v oblasti ľudských práv. Predložený návrh zákona nebude mať, teda bude mať dopad na rozpočet verejnej správy, bude však realizovaný v rámci schválených limitov rozpočtu, pretože ide v zásade o presun tejto časti agendy z ministerstva zahraničných vecí na ministerstvo spravodlivosti. Vážené dámy, vážení páni, poprosím vás o podporu aj tohto návrhu zákona. Ďakujem.
Blaha, Ľuboš, poslanec NR SR (2017-09-12):
Ďakujem. Dovoľte pripomenúť, že máme o dvanástej výbor pre európske záležitosti v miestnosti č. 149. Ďakujem.
Lipšic, Daniel, poslanec NR SR (2015-12-08):
To by som vám nedoporučoval, mi odoberať slovo, to už ste raz skúsili pred niekoľkými rokmi neúspešne. Čiže by som recidívu vo vašom prípade neodporúčal, ale, samozrejme, zariaďte sa, ako uznáte za vhodné. Ešte raz, myslím si, že nič nie je k veci viac, ako čítať vládny návrh zákona, o ktorom rokujeme. O ktorom rokujeme! To je od veci podľa vás? Čiže to, čo tu robil minister vnútra s cirkusovým predstavením, to bolo k veci, to bolo k zákonu, keď hovoril o čomkoľvek, čo si spomenul. Však v poriadku, nech hovorí, mne je to jedno. Ale vládny návrh zákona je od veci. To je zaujímavé. To je zaujímavé, no to si nemyslím. Čiže budem pokračovať: „§ 140b Trestné činy terorizmu Trestné činy terorizmu sú trestný čin založenia, zosnovania a podporovania teroristickej skupiny podľa § 297, trestný čin terorizmu a niektorých foriem účasti na terorizme podľa § 419, zločin spáchaný členom teroristickej skupiny a zločin spáchaný z osobitného motívu podľa § 140 písm. e).“ Bod 2. V § 297 sa slovo „osem“ nahrádza slovom „desať“. Článok II. (Prerušenie vystúpenia predsedajúcim.)